Norsk selskap for 1700-tallsstudier, styrets beretning for perioden 2016–2017

Det sittende styret ble valgt av generalforsamlingen i Bergen 2015. Disse ble valgt:
Rolv Nøtvik Jakobsen (leder)
Knut Ove Eliassen
Ida Bull
Annabella Skagen
Daniel Johansen
Merethe Roos

Styret konstituerte seg i sitt første møte i april 2016: Ida Bull ble valgt til nestleder, Annabella Skagen ble kasserer mens Knut Ove Eliassen påtok seg vervet som sekretær. 
Styret har hatt ni styremøter i perioden.

Styrets hovedoppgave har vært å planlegge og arrangere konferansen Mellom reformasjon og revolusjon: 1700-talets kulturelle og politiske konfliktar på Ringve i Trondheim 31.august – 2.september 2017 samt forskerskole 30.august.  Hovedtalere ved konferansen er Marisa Linton, Kingston University og Susan Maslan, Berkeley University. Det er påmeldt 24 innlegg til konferansen og det er i alt 60 påmeldte deltakere. Forskerskolen har 7 deltakere. NTNU har bevilget 45 000 kroner til gjennomføring av forskerskolen. Ringve Musikkmuseum har velvillig og vederlagsfritt stilt lokaler til rådighet.

I tillegg til det løpende arbeidet med konferansen har styret prioritert og arbeidet mye med å gjort t å få oversikt over og orden på økonomi og heimeside. I dette arbeidet har både sekretær og kasserer gjort en stor innsats. Styret og Selskapet er nå registrert i Brønnøysundregisteret og økonomien er god. Det har også vært arbeidet med å finne en god og bærekraftig ordning for registrering og betaling av medlemskap i forbindelse med utsending av Sjuttonhundratal. Det er i dag registret 60 betalende medlemmer i Selskapet. Det vil bli gjort framstøt for å verve flere medlemmer under årets konferanse.

Etter at selskapets bulletin ble nedlagt i 2015, har nettsida vært den viktigste informasjonskanalen til medlemmer og interessert. Heimesida er nå i aktivitet igjen, men den har stadig et forbedringspotensiale.

Valgkomiteen har bestått av Per Pippin Aspaas og Ellen Krefting. Per Pippin Aspaas har også sammen med Thomas Slettebø vært ansvarlige fra norsk side for henholdsvis artikler og anmeldelser i redaksjonen av Sjuttonhundratal.




For styret
Rolv Nøtvik Jakobsen
